Държавен вестник, бр. 83, 2022 г., стр. 9

БРОЙ  83	
Д Ъ Р Ж А В Е Н  В Е С Т Н И К 	
СТР.  9  
5. електронно изпращане на информация за 
границите по първоначалното и поддържащото 
изискване по маржин партиди;
6. навременно и точно обработване на 
нарежданията за превод на членовете на кли-
ринговата къща във връзка с извършването 
на дейностите по чл. 2;
7. възможност за своевременно възстано-
вяване на системата в случаи на повреда на 
базата данни или оборудването;
8. поддържане на база данни за цялата 
кореспонденция и съхранение на всички на-
реждания, запитвания и отговори във връзка 
с дейността на клиринговата къща.
(2) Клиринговата къща приема оперативни 
инструкции и процедури и поддържа система 
за класиране на документите, които осигуряват 
дейността по ал. 1.
Чл. 18. (1) Членовете на Съвета на дирек-
торите на клиринговата къща и всички лица, 
работещи за клиринговата къща, нямат право 
да разгласяват, освен ако не са оправомощени 
за това, нито да използват за своя облага или 
за облага на трети лица факти и обстоятелства, 
засягащи операциите по борсовите сделки, 
които са им станали известни при изпълне-
ние на техните служебни и професионални 
задължения.
(2) Лицата по ал. 1 при встъпване в длъж-
ност или при започване на дейност в клирин-
говата къща подписват декларация за спазване 
на тайната по ал. 1.
(3) Алинея 1 се отнася и за случаите, в 
които посочените лица не са на служба или 
дейността им е преустановена.
Раздел IV
Гаранционен фонд 
Чл. 19. (1) Клиринговата къща създава 
Гаранционен фонд за гарантиране на плаща-
нията по срочните борсови сделки.
(2) Всеки член на клиринговата къща внася 
в Гаранционния фонд сума за гарантиране 
на сделките, за чието изпълнение отговаря, 
в размер, определен с правилника за устрой-
ството и дейността на клиринговата къща.
(3) С правилника за устройството и дей-
ността на клиринговата къща се определят:
1. размерът на сумата, която всеки член 
на клиринговата къща внася в Гаранционния 
фонд за гарантиране на сделките, за чието 
изпълнение отговаря;
2. редът за набиране на средства и извърш-­ 
ване на плащания от Гаранционния фонд.
Чл. 20. (1) При условията на правилника 
за устройството и дейността на клиринговата 
къща Гаранционният фонд:
1. събира първоначална и текущи вноски 
от всеки един от участниците в системата за 
клиринг;
2. установява фактите и обстоятелствата, 
довели до забава в приключването на сделки; 
3. използва паричните средства за покрива-
не на задължения на неизправни участници.
(2) Клиринговите членове са длъжни да 
внасят редовно дължимите встъпителна и 
текущи вноски по съответните сметки на 
Гаранционния фонд за поддържане на ми-
нималната гаранционна сума, определена с 
правилника за устройството и дейността на 
клиринговата къща.
Чл. 21. (1) Гаранционният фонд се управ­
лява от Комитет по управление, който се оп-
ределя с решение на Съвета на директорите на 
клиринговата къща и включва представители 
на клиринговата къща, клиринговите членове 
и стоковата борса.
(2) Членовете на Комитета по управление 
трябва да имат висше образование в областта на 
икономиката, правото, финансите, банковото 
дело или информатиката и професионален опит 
най-малко 5 години в областта на финансите, 
банковото дело или борсовата търговия.
(3) Членовете на Комитета по управление 
се избират за срок 5 години и могат да бъдат 
преизбирани без ограничение.
(4) Комитетът по управление:
1. определя размера и организира събира-
нето на първоначалните и текущите вноски 
във фонда на всеки един участник в системата 
за клиринг;
2. определя банката-депозитар, към която 
се извършват първоначалните и текущите 
вноски във фонда, както и критериите за 
избор на такава;
3. извършва на всяко тримесечие провер-
ка за спазването на установените критерии 
от избраната банка-депозитар по т. 2 и ако 
е необходимо, пристъпва към избор на нова 
банка-депозитар;
4. одобрява административен секретар на 
Комитета по управление;
5. приема правила и дава инструкции за 
инвестиране на средствата на фонда;
6. организира използването на средствата 
от фонда за покриване на задълженията на 
неизправни участници в системата за клиринг;
7. упълномощава административния секре-
тар да изготвя веднъж годишно отчет относно 
размера и структурата на активите на фонда, 
размера на натрупаните средства вследствие 
на направените вноски от всеки участник и 
използваните средства за покриване на задъл-
жения във връзка с борсови сделки.